Kristie was dolverlief op Henk die eerste oomblik toe sy hom gesien het. Maar intussen het haar oë oopgegaan, baie dankie. Sy is moeg vir die feit dat hy net aan homself dink. Moeg vir sy wit tandepastaglimlag wat glo sy handelsmerk is. Moeg vir Henk die Hunk wat glo hy maak alle meisies se knieë lam.
Adv. Barry Roux, namens Pistorius, het aangevoer dat daar verskeie versagtende omstandighede is wat in ag geneem moet word vir vonnisoplegging. “Die beskuldigde het homself gestraf en sal voortgaan om homself vir die res van sy lewe te straf.” Volgens Roux het Pistorius sy toekoms saam met Reeva Steenkamp, sy gesondheid, sy bates en sy loopbaan verloor. “Hy is ŉ gebroke man,” het hy gesê.
Roux het gesê die verhoorhof het reeds met die aanvanklike vonnis die verswarende omstandighede soos deur die appèlhof geïdentifiseer is, in ag geneem. Hy het gesê Pistorius het reeds 12 maande tronkstraf uitgedien en dat dit vir hom erger was as ander gevangenes weens sy gestremdheid. Volgens Roux het Pistorius ook al sy rehabilitasieprogramme suksesvol afgehandel.
Volgens Roux val Pistorius nie in die kategorie van oortreders wat uit die samelewing verwyder moet word nie. Hy het gesê die howe beweeg weg van vergelding as die primêre doel van gevangenisstraf. Volgens Roux het straf nie ten doel om ŉ oortreder “te breek” nie.
Roux het gesê daar is “ernstige vyande” in die saak. “Die direkte opsetteorie word gedryf en het tot gevolg dat daar ŉ onvermoë of onwilligheid is om die beskuldigde te sien in die konteks van daardie aand. Mense is ongewillig om na die feite in die saak te kyk.”
Roux het ook verwys na die saak van die Staat versus Malgas. Die Malgas-uitspraak hou in dat hoe groter die gevoel van ongemak by ’n regter oor die oplê van die voorgeskrewe vonnis is, hoe groter is die angs dat die regter moontlik ’n onreg daardeur pleeg. Volgens Roux moet daar ongemak aan regter Thokozile Masipa se kant wees indien daar vir haar gesê word Pistorius moet tot 15 jaar tronkstraf gevonnis word. “Oscar was 03:00 die oggend op sy stompies en het geglo sy meisie is in die bed,” het hy gesê.
Volgens Roux het Pistorius skuld aanvaar en moet hy die res van sy lewe daarmee saamleef. “Die beskuldigde het ŉ persoon verloor vir wie hy regtig lief was weens die wederregtelike skietery.”
As jy ‘n gebroke person wil sien moet mens na Mnr. Barry Steenkamp kyk, wat sy hele familie verteenwoordig.
as ek sy advokaat was sou hy baie nederiger opgetree het en op ‘n nederiger plek sy tyd uitgewag het ( huisarres) Dit skep voorwaaar n swak indruk dat hy in skynbare weelde tuisgaan en hoop op spesiale behandeling in die gevangenis. Ek glo vas Reeva het ‘n valentyns whatsapp ontvang van n eks – hom afgesê / en het hy beserk geraak. Met sy gebrek en afwesige ouers is skeidingsangs en n predisposisie vir impulsiewe gedrag moontlik en gevaarlik. Tragiese gebeure vir almal betrokke
Hoekom almal altyd hammer op Gerrie Nel weet die hel alleen. Hy doen net sy werk, hy is ‘n advokaat, wat moet hy doen? Hy en Barry Roux doen hulle werk, dalk ophou om die mense wat in ons howe werk so aan te val en kyk waaroor die saak regtig gaan
Haai siestog. Nou gee hom die 15 jaar soos die strafproseswet voorskryf vir mense wat aan moord skuldig bevind is. Hy kan sy krokodil trane in die tronk gaan huil
ek weet ons moet boet vir wat ons doen net hy en God weet wat daar gebeur het. ons as mens maak foute dit maak nie saak wat ek en jy se nie kom ons los dit vir die geregtigheid en God
Foeitog arme ouOscar kan maar sy trane hou vir die tronk 15 Jaar en niks minder nie nog steeds n ligte vonnis vir so n groot oortreding of jy gestremd is of ni die wet geld vir almal non wil Barry op die regter se gevoel speel wat sou hy gemaak het as dit sy dogter was .Ek voel saam met Reeva se ouers hy moet betaal ver sy onverskroke daad
Ek stem saam met Liellie. Wie is ons om die eerste klip tegooi. Sou net wou sien dat Oscar gemeenskapsdiens doen I.p.v. Sy lewe omsit in die gevangenis. Hy sal baie meer beteken vir ons jonger geslag met prostese om hulle af terig. Se maar net.
Haar familie is GEBROKE – haar pa is GEBROKE. Dis wat gebroke is, nie die feit dat jy spyt is jy is uitgevang en skuldig bevind nie! Die “berou” wat hy het, gaan oor juis dit – hy is jammer hy moet boet vir wat hy gedoen het, nie vir wat hy gedoen het nie! Nou hou hy en sy prokereur ‘n “show” in die hof om simpatie te wek!! Dis belaglik. Kan elke gestremde persoon nou maar gaan moord pleeg soos hulle wil, en wegkom daarmee want hulle is liggaamlik anders? NEE! Hy moet sit. Einde van storie. Laat hy maar in die tronk sit en homself jammer kry en huil tot hy uitgehuil is. Reeva se familie gaan nooit uitgehuil raak nie…
@AmY – Sy familie mag gebroke wees, maar hy is nog hier op aarde. Hulle kan hom nog sien, nog met hom praat, nog aan hom raak … en ook ‘n paar jaar (as hy nou dié keer ordentlik gestraf word) is hy weer uit die tronk en kan hy sy lewe oorbou.
Reeva kan nie …. sy is dood … doodgemaak in ‘n jaloerse, woedende Pistorius wat homself nog altyd jammer gekry het oor sy gebreklike beentjies. Sy ‘vertoning’ vanoggend in die hofsaal het dit gewys.
Oscar en sy regsspan verdien almal Oscars vir die show wat hulle gooi, simpatie probeer melk net waar hulle kan, en almal probeer heuning om die mond smeer. Jammer ou vriend, jy moet gaan sit, jy is ‘n gevaar vir jouself. Jy lieg so erg dat jy en jou verteenwoordiger julself glo. Sjym.